Mutatul la ţară devine noul trend în rândul corporatiştilor.
Corporatiştii fug de jungla urbană şi caută soluţii pentru mutarea la ţară. Cei care fac pasul mutării sunt în special cei care pot lucra de acasă. Corporatiştii au luat această decizie în urma restricţiilor cauzate de pandemie.
Munca de acasă pe o perioadă mai lungă de timp într-un apartament
nu este pe placul corporatiştilor care au copii. Dacă unii dintre ei îşi
cumpără locuinţe în Apuseni şi se mută cu familia, alţii caută soluţii de
evadare mai aproape de Bucureşti.Bianca Alecu face parte din corporatiştii care au ales să
părăsească jungla urbană. S-a mutat din Capitală în martie, într-un sat de
lângă Alexandria, împreună cu soţul ei şi cu fetiţa de patru ani. Tendinţa
de a migra de la oraş la ţară nu este nouă, pentru că anual 100 de mii de
români făceau asta şi înainte de coronavirus, însă până acum nu se mutau la sat
românii cu venituri peste medie.Bianca Alecu, angajat într-o multinaţională din Bucureşti: "Aveam de ales între a sta doi adulţi şi un copil de aproape 4 ani în 70 de metri pătraţi şi să şi lucrăm amândoi în perioada asta şi de a merge într-o casă, cu mult mai multe camere, cu grădină, cu posibilitatea de a ieşi afară"."Dimineaţa, dacă reuşim să ne trezim suficient de devreme mergem şi ne bem cafeaua afară pe balansoar. E ceva idilic în momentul în care reuşeşti să le pui pe toate la punct şi chiar să te bucuri de statul la ţară“, povestește ea.Uite ce spune Bogdan Iancu, antropolog: "Sunt oameni care au constatat că e foarte greu să acomodeze serviciile desfăşurate în regim de telemuncă cu perioada în care copiii trebuie să participe la ore, la cursuri desfăşurate tot online. Copiii trebuie să se joace, spaţiile sunt restrânse în apartamente, de multe ori sunt foarte fluide şi asta produce pentru unii dintre aceşti oameni o mare frustrare. Asta a însemnat apariţia unui fenomen-mutatul la ţară sau în periferiile unor oraşe mai mici“.